SCI ภูมิต้านทานสูง! ไตรมาส 3 พลิกกำไร แนวโน้มโตต่อ รับ Backlog แน่น-จ่อคว้างานเพียบ
SCI ภูมิต้านทานสูง! ไตรมาส 3 พลิกกำไร แนวโน้มโตต่อ รับ Backlog แน่น-จ่อคว้างานเพียบ
SCI ภูมิต้านทานสูง! ไตรมาส 3 พลิกกำไร แนวโน้มโตต่อ รับ Backlog แน่น-จ่อคว้างานเพียบ
13 พ.ย. 2563

นายเกรียงไกร เพียรวิทยาสกุล ประธานเจ้าหน้าที่บริหาร บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า ผลการดำเนินงานของกลุ่มบริษัทในไตรมาส 3/2563 สิ้นสุดวันที่ 30 กันยายน 2563 ปรับตัวดีขึ้นเมื่อเทียบช่วงเดียวกันของปีก่อน ซึ่งมีผลขาดทุนสุทธิ โดยได้รับปัจจัยหนุนจากรายได้จากการขายและบริการที่เพิ่มขึ้นและการลงทุนของภาครัฐ
“ด้วยธุรกิจหลักของบริษัทฯ ที่เป็นงานโครงสร้างพื้นฐาน ทำให้บริษัทฯได้รับผลกระทบจากสถานการณ์โควิด-19น้อยกว่าธุรกิจในกลุ่มอุตสาหกรรมอื่น โดยบริษัทฯ มีผลการดำเนินงานที่ดีขึ้นอย่างต่อเนื่องตั้งต้นปี 63 ฟื้นตัวอย่างชัดเจนจากปีก่อนที่ขาดทุน”  นายเกรียงไกร กล่าว
โดยผลการดำเนินงานในงวด 9 เดือนแรกของปี 2563 บริษัทฯ มีรายได้รวม 1,021.76 ล้านบาท เพิ่มขึ้น 27.4% เทียบช่วงเดียวกันของปีก่อน และมีกำไรสุทธิ 18.48 ล้านบาท เพิ่มขึ้น 118.2% เทียบช่วงเดียวกันของปีก่อน
สำหรับ แนวโน้มผลการดำเนินงานในช่วงที่เหลือของปีนี้คาดว่าจะยังคงเติบโตอย่างต่อเนื่อง โดยปัจจุบันมีงานในมือรอรับรู้รายได้ (backlog) อยู่ที่ 1,200 ล้านบาท  แบ่งเป็นงาน ตู้สวิตช์บอร์ด รางเดินสายไฟ เสาส่งไฟฟ้าแรงสูงและสถานีไฟฟ้า รวมถึงงานรับเหมาก่อสร้างสะพานรถไฟ เป็นต้น รวมทั้งบริษัทได้ขยายธุรกิจงานรับเหมาในประเทศ เพื่อเพิ่มช่องทางในการสร้างรายได้มากขึ้น อีกทั้งบริษัทฯ ยังคงเดินหน้าเข้าร่วมประมูลงานใหม่อย่างต่อเนื่อง เพื่อรักษาระดับการเติบโต และพร้อมรับมือกับวิกฤติเศรษฐกิจที่เกิดขึ้น
 